
	1.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums
Lūdzam administratīvo izmaksu novērtējumu tabulas aprēķina skaidrojuma kolonā norādīt konkrēto projekta normu, ar kuru tiek ieviests vai mainīts aprēķinātais informācijas sniegšanas pienākums (aprēķinos, kuros tas nav norādīts).
Vienlaikus no laika patēriņa datu avota svītrojama vispārīgā norāde uz citu atbalsta pasākumu Ministru kabineta noteikumu projektiem vai norādāmi konkrētie noteikumu projekti, kuru izvērtējumi izmantoti aprēķinā.
Piedāvātā redakcija
-
	Diāna Krikščūna (VK)

	2.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums
Lūdzam pilnveidot anotācijas 7.4. apakšsadaļā sniegto projekta ietekmes uz Lauku atbalsta dienesta funkcijām un uzdevumiem aprakstu.
Minētajā apakšsadaļā nav nepieciešams secīgi pārstāstīt katru grozīto noteikumu punktu un tajā ietverto prasību.
Ietekmes aprakstā kodolīgi apkopojama projekta radītā pārmaiņa Lauku atbalsta dienesta darbā, norādot, ka tā projektu administrēšanas funkcija saglabājas, bet mainās tās ietvaros veicamo uzdevumu un pārbaužu apjoms. Proti, dienestam būs jāvērtē jauna informācija par elektroenerģijas patēriņu un atsevišķos gadījumos arī jaudas palielināšanas pamatojums un tehniskā dokumentācija, savukārt vairs nebūs jāveic vairākas līdzšinējās darbības, tostarp jāapstrādā Pārtikas un veterinārā dienesta izziņas un jāvērtē atsevišķa informācija vai tā būs jāvērtē retāk. Vienlaikus atsevišķos gadījumos var palielināties izvērtējamo maksājuma pieprasījumu skaits.
Piedāvātā redakcija
-
	Diāna Krikščūna (VK)



